钦定古今图书集成/理学汇编/字学典/第145卷 > 《江南志书》 > 《江宁县》
## 钦定古今图书集成/理学汇编/字学典/第145卷 > 《江南志书》 > 《江宁县》

顾文庄曰：“里中字音有相沿而呼而与本音谬、相习
而用而与《本义》乖者，或亦通诸海内而不知所从始。
姑举一二言之。如惹之音人者切，野之音羊者切，写
之音悉姐切，且之音七也切，姐之音子野切，在二十
一马韵中，音宜与鲊叶。而南都‘惹’”作热之上声，“野”作
“曳”之上声，写作屑之上声，“且”作切之上声，“姐”作“接”之
上声，未有作“马”韵呼者；士之音鉏里切，是与；“氏”之音
承纸切；视之音承豕切，在四纸韵中，上声也，而作去
声呼，皆如四；跪之音去委切，兄弟之弟徒礼切，上声
也，而音作“贵”，与“第”呼，属去声；“皂隶”之皂，造作之造，音
与“早”同，而读作去声，如“躁”字；大之音不作徒盖切，亦
不作《口个》切，而别音“打”之去声；入之音，本与日同也，
而作肉音，此与本音谬而呼相沿者也。又如钞略取
也，而写书曰钞书，官曰钞案，造纸曰钞纸。吊，问终也，
而官府取文书曰吊卷，或曰吊钱粮。打作都冷切，今
作丁把切。本取击为义也，而今预事曰打叠，探事探
人曰打听，先计较曰打量，卧曰打睡，买物曰打米，打
肉治食具曰打䴵，张盖曰“打伞。”属文起草曰《打稿》。禀
赐榖也，与也，供也、给也，受也，而今以下白事于上曰
“禀。”殴以杖击也，律有斗殴之条，而今人故以言相谑
嬲曰“殴。”帐之为言张也。一曰帱谓之帐，而呼簿册记
物事用度曰“帐。”仰，恃也，资也，下托上曰“仰。”今公文自
上而行下曰“仰。”票一作慓，疾也，急疾也，今官府有所
分付，勾取于下，其札曰票。疋，正也，音与雅同。《诗》大疋
小疋用此字，今借为段布之疋。音辟者，分别事辞也，
称此个为者，个是也，今以称人之不老实者曰者。假
音贾，至也，又借也，今官府借为休假之假，音如稼，曰
告假给假。兑，通也，穴也，直也，卦名象口之能言，今以
天平称金银曰兑，以物交易曰兑，民以粮付军曰“兑。”
札，刺著也，唐人刺身文曰“札青。”又奏事非表非状谓
之札子，今官籍没人物曰抄札，闸，水门也，字一作“闸”，
今借为稽查之用。朝中点入班官员曰闸，朝凡以事
查点人曰“点闸”，又民间办治官物曰闸办，插刺而入也。扱衽曰“插”，今借为安置之用。如屯兵聚民曰安插
某处某所。折言断也，又拗折，屈曲也。又毁弃也。今作
抵当之义。官司征粮支俸曰折色，民间债负曰准。折
以金贝代仪曰折仪，曰折席。侄今音质。谓兄弟之子
也。古以称兄弟之女，又谓吾姑者吾谓之侄。似惟以
女子临女子，宜名之。古自音徒结切也。辖车轴端键
也。《论语》五经之輨辖。輨以冒毂，辖以键轮。今借为管
辖之用。拶子末切，逼也。《韩诗》：“崩腾相排拶。”今官府刑
手之具曰拶指，音昝，而民间但呼为拶子。拐，拄杖也，
今为诱略之用曰拐带。其略人之人，俗曰拐老。祠，春
祭名也，品物少而多文词，故曰祠。今凡庙之祀神者
皆曰祠，自汉有生祠，始基之矣。刁斗以铜为之，军中
用昼炊击以行。夜刁刁，风微动貌。今谓人之狡狯者
曰刁头。《律》有刁奸之文。饶，饱也，益也，多也。汉张霸曰：
“我饶为之。”今免人之罪罚曰饶，减所征财贿亦曰饶。
嫖一作僄，轻也，盖僄姚之义。今荡子之宿倡者曰嫖。
梢，木枝末也。舟之舵尾曰梢，舟子曰梢，工妇曰梢婆。
今驴马驮物曰梢人，以物附寄行李亦谓之梢。包，容
也，裹也。今任人物足其数曰包赔，代人上纳官货曰
“包揽”，雇觅舟车骡马曰“包，至”庖人为主治办酒食曰
“包酒。”子弟宿勾阑中，计年月不许接待他客亦曰“包
驼。”负，荷也。橐驼负囊橐而驮物，今无钱而买人物，徐
酬其直者曰“驮那。”何也，又多也，安也，又语绝之韵也。
今谓移趾者曰“那步。”设法备用物曰“腾那”，转假曰“那
借。”科，条也，本也，坎也，程也，等也。科举、科粮意近之，以
设官名科寖远矣。今芟树木蔬茹者曰科头，不冠者
曰科巴，象形字蛇也，巴水曲折三回象之。今人之盱
衡望远曰“巴”，不足而营营曰“巴”，日晒肉曰“巴”，凡物之
干如腊者皆曰“巴”，此皆习而用之，与《本义》乖者也。
闾卷之俚语，驵侩之流言，一二可纪者，戏解剥之，以
资嗢噱，阿承显富曰“趋”、曰“呵”，惯依人而得财若饮食
曰“吹”，徐吞而取其资曰“吸”，以言诳人而沁入之曰“卤”，
彼此相妒媢曰“醋”，示若不置人于意中曰“淡”，持人之
阴事使不敢肆焉曰“拿”，“或”曰“捏”，以言呴煦人曰“煖”，风
而使其从我曰“齅”，以语渐渍之俾其从曰“熏”，姑置其
事而待之曰“冷”，若置之若不置之，似有系焉者；又或
与而不必与、不尽与也。曰“吊”，以事急胁持人而出其
贿曰“扎”，尾人之后，侦其所之与所为曰“躧”，群口而嬲
其人曰“嘈”，以事迫而熁之，或得其物曰“炙”，又曰“烧”，以
言呴沫人令其意靡靡焉，软也。曰“水”，以言两挑之使
动，或斗阋焉曰故以言与事招人使我应曰“撩。”置
一言若一物于人，令猝不我释也曰“钩。”自我而料人
与料事曰“划。”设法范围于人曰“箍。”故陷人于过或令
其处负也曰“耍”、曰“弄。”乘间而入之曰“钻。”以渐而刮劘
其所有曰“镟。”大言吓人曰“烹”，又曰“泼。”限人之所至曰
“量。”造是非佐使人怒曰“嗾。”四走而追人或捕人曰“扑。”
咀唼人之饮食曰“嚼”，又曰“噍。”其猛取人之财物曰《龈》。
〈音恳〉专以事务委人曰“栽。”泥人不已曰“缠。”抽取人之财
物曰“秋”；“从臾”人使为之。或奋而往曰“撮”，或曰“鼓”，或又
曰“奖。”言语笼罩人使不觉曰“蒙。”詈人之傲而难制曰
“牛”，曰“驴。”嘲事之失度，人之失意也曰“狗。”长躯而痴者
曰“鹅。”解两家之忿。或调剂成其事曰“挲”；或反言曰“搅。”
刺人之隐失曰“鍼。”有所比合而不能解曰“黏。”又强附
而必不可得去也；曰“钉。”突然从中而搀入者曰“划”，内
无实而外饰可观曰“晃”，善迎人之意而助长之曰“搊”，
计去同事者而己得容焉曰“撑”，陷人于不可居之地
曰“坑”，徒𫗦啜以膏其口曰“油”，言之凿空而杜撰也；曰
“䂎”，其最无伦脊者曰“诌”、曰“胡”，以言谑人曰“喉”，又或剌
而曰“觜”，与人期必而背之使失望焉曰“闪。”有所避而
倏遁曰“溜。”“不告其人而私取其有，若盗焉亦曰‘溜’。不
遇而贫，若不幸而祸也曰‘否’。”“空乏而不可支曰‘燋’。”作
事之已甚曰“孔。”矜而自高曰“‘乔。”“面’勃然怒而不解曰
‘唪’”，其不色怿也曰“丧。”衣服什器，时之所竞者曰“兴”；目
料人之上下曰“估。”共事而偏得利焉曰“采。”一无所得
者曰“毛。”强割人之有曰“斫”，逐人而驱之曰“辗。”人之壮
大而不慧者曰“笨”，或曰𫘤、或曰呆、或曰“傻。”性软而滞
曰“饧。”其跳宕不驯谨曰“浪。”小儿之嬉戏曰“顽”、曰“憨。”淫
泆曰“嫪。”〈音涝〉貌寝而不扬曰矬”；“羸”小可憎曰“倯。”长无度
者曰“《倰撑》。事非耳目之常曰“诧。”一人而众人者樷而
奉焉若螘曰“宗”，或曰“扛。”家败而姑安之，事坏而姑待
之，病亟而姑守之，凡皆曰“脓。”“𢬵”己所有以与人角胜
负曰“背。”不当与而䩄焉附人以入之曰“雌。”弥缝其事
之阙失曰“糊。”人之被震恐而不能自立也曰“散”，或曰
“酥”，或曰“垆”，或曰“矮。”不知其人之隐曲也，以言探出之
曰“透。”谩人与为人所谩也曰“迷。”知事与物可求之所
而捷得之曰“锹”，又曰“挖。”初非有所要质也，猝而与之
遇曰“撞。”“冯”怒而以语诟詈之也曰“攫”，其尽所欲言也
曰“卷。”两心相怜曰“疼。”反是而交相背曰“彼无事而翱
翔焉”曰“跄。”〈音刱〉或曰“幌”，〈黄去声〉老而拘滞，不与时偶也曰
“简。”其回曲不可方物曰“鬼。”又身之或见或隐也曰“影。”
在数中幸而逃者曰“卯。”“卯”冒也。觅人而抓梳求之曰“爪”，证人之辞也，坚不可移曰“咬。”与人有桑中之期曰
“偷。”相挑曰“刮。”相调曰“掸。”私合曰“有。”“乍”相近曰“汤。”久而
益昵也曰“热。”推折之使兴败而反曰“扫。”物宽缓不帖
帖者曰若事之败而不可收拾也。曰崩、曰裂。
《南都方言》言人物之长。曰“媌条美”、曰“标致蠲”、曰“干净。”
其不蠲龌龊〈恶绰〉曰《邋遢》，曰“腤。”《曰鏖糟》：言事之轩昂
曰：〈上歇平下遮〉有圭角曰《支查》。老成曰《稳重》。其轻薄
曰《姑姼》。不雅驯曰《䖃苴》。〈腊上声查上声〉曰：《朗伉》：〈平声〉曰《磊砢》。曰
“孟浪。”曰〈蒲并反〉铳曰“莽撞”，曰“粗奘”，曰“倔僵”，曰“麤糙”；其
俊快可喜，曰“爽利”，曰“乖角”，曰“踢跳”，曰“秀溜”，曰“活络”；其
不聪敏者，曰“鹘突”，曰“糊涂”，曰“懵懂”，曰“勺铎。”〈音韶道似当为少度
以无思量也以中原音少为韶度为道字改此〉曰：“温暾。”〈似当为混沌讹为此音耳〉曰《没汨》，
曰《闷浑》，曰《秃侬》，修容止。曰《打扮》，形恶曰𦞦人之亡
赖曰“惫赖。”言之多而躁曰“喳哇”，曰“激聒”，曰“琐碎”，曰“嘈
噆”，曰“囊咄”，曰“哰叨”，曰“的达”，曰“絮聒。”其小语而可厌曰
“呱哝”，曰“唧哝”，曰“唧嘈。”颦而呻者曰“哼喞。”作事之不果
决曰“摸索”，曰“䐈腻”，曰斜曰“落”，索曰“塌。”其捧物而
不敬曰《奊》。〈烈挈〉曰《蹀躞》。其败事曰《郎当》。人之谿刻者
曰《跲落》。〈音各拉〉曰：《疙》。曰《峣嵠》，曰撘曰“刁蹬”，曰“雕鑴”，
曰“窭数。”其果而窒者，曰“裂决。”用财之吝，曰“拈掏”，曰“寡
辣”，曰“尴尬。”能不彰著，曰“隐宿。”其反是，曰“招摇”，曰“倡扬。”
人之贫乏，曰“褊短。”勉强营为，曰“掤拽”，曰“巴结”，曰“扯拽。”
曲处以应之，曰“腾那。”展转造端，曰“拐揣。”恰相当者，曰
“促恰。”不合事宜，曰“差池。”与世乖舛，曰“跲蹬”，曰“蹭蹬”，曰
“落魄。”〈下音薄〉其少精彩曰“虺。”〈灰颓〉或曰：“萎蕤。”〈威虽〉败坏之
甚，曰“垒堆”；性坚执，曰《直纣》；好搬弄，曰“翻腾”，曰“估倒”；自
矜尚，曰“支楞”；曰“崚嶒”；不分辨是非，曰“含胡”面羞涩，曰
《腆》。〈一作眠娗〉行不端徐曰“踉跄。”〈俱去声〉《交关人物》曰“瓜葛”，
或曰“首尾。”男女之私相通者亦曰“首尾。”以事难人曰
“揉挲”；人之发迹，曰“升腾”；谈笑不诚恪曰“欷。”〈希哈〉或曰
“哈哄。”阑入人中事中，曰“夹插。”扰人，曰“聒躁。”筹处事，曰
“度量。”〈上音刀北韵也〉检物用，曰《拾掇》。以言从臾，曰《撺掇》；㧙抑
人，曰“拄擦”，曰《敦摔》。旷大不拘束，曰《浪荡》。〈音朗倘〉物之细
小者，曰《些娘》。〈娘女之小者〉事之有隙可指，曰“窟宠。”其有归
著，曰“挞煞”，曰“合煞”，曰“与结。”无破败者，曰“囫囵团𪢮不
分别，曰‘儱侗’。”物事就理，曰“条直。”不了结，曰“拖拉。”欲了
不了，曰“丢撘。”身之孤独，曰“伶。”可憎曰“臭。”厌其不爽
洁。烦污曰“渍”淖。〈剌闹〉眼之视不定，曰《的历都卢》；手之捉
物，曰《扪搎摸》。身之失跌曰《扑腾》。入水声曰《汨洞》。或
《骨都》。心之不快，曰《懊憹》。〈熬挠〉笑之态曰《嘿尿》。〈上音迷下音兮〉气
勃郁曰“籧篨。”〈渠除不能俯也〉凡物之声急疾曰“忽剌”，又大声
《砰磅》。〈上音畊下音行〉曰：〈忽律〉曰：